    
Pirkimo sąlygų 
7 priedas „Viešojo pirkimo sutarties projektas“
                                                      
VALSTYBINĖS REIKŠMĖS KRAŠTO KELIO NR. 225 RASEINIAI – BAISOGALA PAPRASTOJO REMONTO, REMONTUOJANT ESAMĄ NUOVAŽĄ KELIO 46,9 KM KAIRĖJE PUSĖJE, DARBŲ SUTARTIS 

2026 m.                         d. Nr. SUT-2026-            (11.31 Mr) 

SUTARTIES ŠALYS

[bookmark: _Hlk162382538]Radviliškio rajono savivaldybės administracija (toliau – Užsakovas), juridinio asmens kodas 188726247, kurios registruota buveinė yra Aušros a. 10, 82196 Radviliškis, atstovaujama Administracijos direktorės Raimondos Balinskienės, veikiančios pagal Radviliškio rajono savivaldybės vardu sudaromų sutarčių pasirašymo tvarkos aprašą, patvirtintą Radviliškio rajono savivaldybės tarybos 2023 m. rugpjūčio 31 d. sprendimu Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“, ir ________________ (toliau – Rangovas), juridinio asmens kodas ___________, kurio registruota buveinė yra ________________, atstovaujama ________________, veikiančio (-čios) pagal________, Sutartyje Užsakovas ir Rangovas kiekvienas atskirai gali būti vadinami „Šalimi“, o abu kartu – „Šalimis“ sudarė šią sutartį (toliau – Sutartis).
	
1. SĄVOKOS

1.1. Darbai – statybos darbai ir visi su jais susiję darbai, nustatyti Projekto sprendiniuose, bei kiti darbai – projektavimas, kadastrinių matavimų bylų parengimas, statybos užbaigimo procedūros atlikimas, teisinė registracija, bei kitos būtinos Sutarčiai atlikti paslaugos (jeigu yra), kuriuos pagal Sutartį privalo atlikti Rangovas. 
1.2. Faktiniai statybos darbai – statybos darbai, po kurių tinkamo atlikimo pasirašomas 1.4 ir 8.2.1. punktuose numatytas Darbų perdavimo – priėmimo aktas.
1.3. [bookmark: _Hlk90643545]Darbų atlikimo terminas – laikas, skaičiuojamas dienomis nuo Darbų pradžios iki Darbų perdavimo Užsakovui, ištaisius Užsakovo pastebėtus defektus, atlikus baigiamuosius bandymus (jeigu taikoma), kurių rezultatai yra teigiami, ir pasirašius Darbų perdavimo-priėmimo aktą, bei atlikus visus kitus darbus, numatytus Sutarties 1.1 punkte.
1.4. [bookmark: _Hlk90643612]Darbų perdavimo-priėmimo aktas – dokumentas, patvirtinantis, kad Rangovas perdavė, o Užsakovas priėmė Darbus, pasirašomas vadovaujantis Sutarties sąlygų 8.2.1 papunkčiu, prieš surašant baigto statyti (rekonstruoti, kapitališkai remontuoti) statinio Statybos užbaigimo dokumentą.
1.5. Darbų pradžia – Statybvietės perdavimo-priėmimo akto pasirašymo data arba data po 1 dienos nuo Užsakovo pranešimo apie Darbo pradžią. 
1.6. Darbų pabaiga – Visų sutartyje numatytų Darbų (pagal Sutarties 1.1 ir 6.8 punktus) perdavimo Užsakovui data. 
1.7. Diena – kalendorinė diena, jei Sutartyje nenustatyta kitaip. 
1.8. Išlaidos – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.
1.9. Įranga – prietaisai ir mechanizmai sudarantys Darbus ar jų dalį.
1.10. Medžiagos – visa tai, kas turi sudaryti Darbus ar jų dalį (išskyrus Įrangą).
1.11. Pakeitimas – Suderintas su Užsakovu Projekto sprendinių, apibūdinančių Darbus, keitimas. Projekto pakeitimai turi būti įforminami vadovaujantis Lietuvos Respublikos statybos techninio reglamento STR 1.04.04:2017 „Statinio projektavimas, projekto ekspertizė“ reikalavimais.
1.12. Projektas - Normatyvinių statybos techninių dokumentų nustatytos sudėties dokumentų, kuriuose pateikiami statytojo sumanyto statinio sprendiniai (statinio projekto dalys, skaičiavimai, brėžiniai), skirtų statybą leidžiančiam dokumentui gauti, statybai vykdyti ir statybos užbaigimo procedūroms atlikti, visuma su visais papildymais ir pataisymais:
1.12.1. statinio techninis projektas (toliau – Techninis projektas) – Projekto pirmasis ir pagrindinis etapas, kurio sprendiniai detalizuojami statinio darbo projekte. Techninis projektas parengtas Užsakovo projektuotojo, jo pagrindu parinktas Rangovas ir yra šios Sutarties dalis, privaloma Rangovui. Jeigu viešojo pirkimo metu pirkimo objektas – Darbai – buvo pakoreguotas pateikiant pirkimo dokumentų patikslinimus, paaiškinimus, pataisymus iki pasiūlymų pateikimo termino pabaigos, atitinkamai turi būti pakoreguotas ir Techninis projektas;
1.12.2. statinio darbo projektas (toliau – Darbo projektas) – Projekto antrasis etapas, Techninio projekto tąsa, kuriame detalizuojami Techninio projekto sprendiniai ir pagal kurį atliekami statybos darbai. Darbo projektas gali būti pateiktas kaip vientisas dokumentas vienu metu arba atskirais sprendiniais skirtingu laiku statybos metu, laikydamasis Veiklos sąraše pateikto grafiko.
1.12.3. Statinio techninis darbo projektas (toliau – Techninis darbo projektas) – vieno etapo dokumentas, kuriuo vadovaujantis pasiekiami techninio projekto ir darbo projekto tikslai.
* Sutarties punktų nuostatos taikomos atsižvelgiant ar Darbai nupirkti pagal Techninį projektą ar Techninį darbo projektą  (supaprastintą projektą (naujos statybos, rekonstravimo), paprastojo remonto ar griovimo projektą, kapitalinio, paprastojo remonto ar griovimo aprašą, kuriais vadovaujantis pasiekiami techninio darbo projekto tikslai). Jeigu Darbai nupirkti pagal Techninį darbo projektą, Sutarties punktai susiję su Darbo projektu netaikomi.
1.13. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, skirti sudaryti Darbus ar jų dalį.
1.14. Rangovo pasiūlymas – Rangovo užpildyti ir viešojo darbų pirkimo metu pateikti dokumentai, kuriais siūloma Užsakovui atlikti Darbus pagal Užsakovo nustatytas viešojo darbų pirkimo sąlygas.
1.15. Rangovo personalas – visi Statybvietėje dirbantys Rangovui arba Subrangovui darbuotojai ir kiti asmenys, padedantys Rangovui vykdyti Darbus.
1.16. Statinio statybos techninės priežiūros vadovas – asmuo, kurį Užsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal Projektą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
1.17. Statinio projekto vykdymo priežiūros vadovas – architektas, statybos inžinierius, vadovaujantis Techninio projekto dalių vykdymo priežiūros vadovams ir prižiūrintis Techninio projekto sprendinių įgyvendinimą Darbų vykdymo metu.
1.18. Statybos užbaigimo dokumentas – vadovaujantis STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ surašytas dokumentas, patvirtinantis, kad ypatingasis ar neypatingasis statinys pastatytas, rekonstruotas ar suremontuotas pagal Projekto sprendinius.
1.19. Statybvietė – Darbų vykdymo vieta ar vietos, į kurias turi būti pristatoma Įranga bei Medžiagos, ir kurios ribos apibrėžiamos perduodant Rangovui Statybvietę ir jos valdymo teisę, vadovaujantis Sutarties sąlygų 4.1. papunkčiu.
1.20. Subrangovas – asmuo Rangovo pasiūlyme ir Sutartyje įvardintas kaip Subrangovas.
1.21. Susitarimas – tai Šalių raštiškas susitarimas dėl vykdomų Darbų ar kitų su Sutartimi  susijusių  klausimų
1.22. Sutarties kaina – pagal Sutartį Rangovui mokėtina galutinė bendra suma, už laiku, ir  tinkamai atliktus Darbus pagal Sutartį. 
1.23. Pradinė sutarties vertė – Sutarties vertė (be PVM), neatsižvelgiant į Sutarties pakeitimus po jos sudarymo.
1.24. [bookmark: _Hlk210048347]Sutarties trukmė – laikotarpis nuo Sutarties įsigaliojimo iki visiško Sutartyje numatytų įsipareigojimų įvykdymo. Sutarties įsigaliojimo diena yra diena kai Sutartį pasirašo abi Šalys ir ji yra užregistruojama Užsakovo registre.
1.25. Techninio projekto klaida – Techninio projekto (visų jo atskirų dalių ir dokumentų) sprendiniai (sprendinių visuma), kurių negalima įgyvendinti,
(i) atsižvelgiant į normatyvinių statybos techninių dokumentų ir normatyvinių statinio saugos ir paskirties dokumentų nuostatas ir (arba) 
(ii) nepažeidus kurio nors iš jų, kai abejojama dėl Sutarties sąlygų, tačiau įvertinus statybos techniniame reglamente STR 1.04.04:2017 „Statinio projektavimas, projekto ekspertizė“ nustatytą dokumentų viršenybę dėl Techninio projekto dokumentų neatitikimų ar prieštaravimų.
1.26. Užsakovo personalas – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą.
1.27. Veiklų sąrašas – Darbų grupių (etapų) žiniaraštis, užpildytas Rangovo siūlomomis Darbų kainomis (Sutarties 1 priedas). Veiklų sąrašas nurodo pagrindines Darbų, kurių apimtis apibrėžta Projekte (jo techninėse specifikacijose, aiškinamuosiuose raštuose, brėžiniuose), veiklas ir joms priskirtinas sumas. 
1.28. [bookmark: _Hlk90643260]Technologinė pertrauka –laikotarpis, kuris prasideda gruodžio 15 d. ir baigiasi kitų metų kovo 15 d. Jeigu Technologinės pertraukos laikotarpiu, kuris prasideda gruodžio 15 d. ir baigiasi kitų metų kovo 15 d., Rangovas nuspręstų vykdyti bet kokius statybos darbus ir tam yra tinkamos oro sąlygos, turi būti gautas rašytinis techninės priežiūros vadovo suderinimas ir rašytinis Užsakovo sutikimas. Statybos darbų atlikimo sustabdymo laikotarpis, kurio metu Rangovas, gavęs rašytinį techninės priežiūros vadovo suderinimą ir rašytinį Užsakovo sutikimą, vykdo statybos darbus, įskaitomas į Darbų atlikimo termino skirtą laikotarpį.
1.29. Darbų trūkumai – neatlikta Darbų dalis arba netinkamai atlikti Darbai, jų defektai.
1.30. Objektinės ir lokalinės sąmatos įkainiui-resursui, bei lokalines sąmatos su priskaitymais – sąmatos Excel programoje. Lokalinėse sąmatose įkainiui-resursui pateikiamas kiekvieno darbo išskaidymas, nurodant kiekvienos sudėtinės darbo dalies, darbo užmokesčio, mechanizmų ir medžiagų kainą. Visų prašomų lokalinių sąmatų formose turi būti nurodytas darbo kodas. Sąmatos pateikiamos analoginės (ne vėliau kaip iki Darbų pradžios), kaip nurodyta sąmatų skaičiavimo programoje „SISTELA“.
1.31. Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos architektūros įstatyme ir Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose.

2. SUTARTIES DALYKAS

2.1. Šia Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti valstybinės reikšmės krašto kelio Nr. 225 Raseiniai-Baisogala paprastojo remonto, remontuojant esamą nuovažą kelio 46,9 km kairėje pusėje, darbus pagal paprastojo remonto aprašą Nr. L25_012.01/225 0 laidą, parengtą 2025 m., taip kaip numatyta Sutartyje, ištaisyti nustatytus defektus ir perduoti šiuos Darbus Užsakovui vadovaujantis statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ ir Statybos įstatymo aktualiomis redakcijomis, suteikimu, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka.

3. BENDROSIOS NUOSTATOS

3.1. Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.

3.2. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
3.2.1. Pirkimo dokumentai ir pirkimo dokumentų paaiškinimai; 
3.2.2. Pasiūlymas su Pasiūlymo priedais;
3.2.3. Techninis projektas arba Techninis darbo projektas:
(i) techninės specifikacijos, 
(ii) aiškinamieji raštai, 
(iii) brėžiniai, 
(iv) sąnaudų kiekių žiniaraščiai;
3.2.4. Veiklų sąrašas;
3.2.5. Rangovo pasiūlymo sąmatiniai skaičiavimai su pagrindinėmis techninėmis siūlomų darbų charakteristikomis ir darbų įkainiais; 
3.2.6. Subrangovų sąrašas; 
3.2.7. kiti Sutartį sudarantys dokumentai (jeigu yra).

3.3. Sutartis gali būti keičiama tik Lietuvos Respublikos viešųjų pirkimų įstatymo (toliau – VPĮ) 89 straipsnyje nustatytais atvejais neatliekant naujos pirkimo procedūros. Kitais atvejais tokiam pakeitimui atlikti turi būti vykdomas atskiras pirkimas, t. y. nauja pirkimo procedūra pagal VPĮ reikalavimus.

3.4. Sutarties sąlygų pagrindiniai duomenys:

			Pavadinimas
	Punktas 
	Duomenys ir sąlygos

	Sutarties kaina:
Pradinės sutarties vertė su PVM
Pradinės sutarties vertė be PVM 
Sutarties sudarymo dienai taikomas 21 % PVM sudaro                         
	9.1.

	
------------------------------
------------------------------

-----------------------------




	Užsakovo skiriamas asmuo
	4.4.
	-----------------------------

	Darbų atlikimo terminas:
Faktinių statybos darbų (iki 1.4 ir 8.2.1. punktuose numatyto Darbų perdavimo priėmimo akto pasirašymo)
Kitų Darbų (įskaitant išpildomųjų geodezinių nuotraukų, statinių ir žemės sklypų kadastrinių matavimų bylų ir jų kompiuterinių laikmenų parengimą, statybos užbaigimo procedūras, teisinę registraciją ir kt.).
	6.1.
	[bookmark: _Hlk90643436]24 mėnesiai nuo Darbų pradžios datos, iš jų:
·   19 mėnesių 
(technologinė pertrauka į darbų atlikimo terminą neįskaičiuojama).

·  5 mėnesiai


	Baudos ir delspinigiai dėl Darbų vėlavimo
	6.6.
	0,02 proc. delspinigiai nuo neatliktų ar netinkamai atliktų etapo darbų vertės be PVM, bet ne mažiau kaip 10 Eur už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną.
5 proc. bauda nuo pradinės sutarties vertės be PVM už galutinio termino pradelsimą ir 0,02 proc. delspinigiai nuo neatliktų  ar netinkamai atliktų darbų vertės be PVM, bet ne mažiau kaip 10 Eur už kiekvieną uždelstą vykdyti ar ištaisyti netinkamai vykdomus sutartinius įsipareigojimus dieną.

	Prievolės pagal Sutartį įvykdymas užtikrinamas


	7.1.-7.15
	Prievolių pagal Sutartį įvykdymas užtikrinamas netesybomis (delspinigiais, baudomis).


	Garantinio laikotarpio prievolių įvykdymo užtikrinimo dokumentas 
	8.1.
	Šiai sutarčiai ši nuostata netaikoma

	Mokėjimo terminas
	9.7.
9.8.
	per 30 kalendorinių dienų nuo Rangovo pateiktų mokėjimo dokumentų patvirtinimo dienos.

	Delspinigiai dėl vėluojančio mokėjimo 
	9.9.
	0,02 % nuo laiku neapmokėtos sumos su PVM per dieną 

	Sulaikoma suma
	9.5.
	Šiai sutarčiai ši nuostata netaikoma

	Bauda dėl ekonominio naudingumo kriterijų nesilaikymo
(Pagal viešojo konkurso sąlygas yra pasirenkamas  vienas iš trijų variantų ir  nustatomas baudos dydis) 

	7.15
	Šiai sutarčiai ši nuostata netaikoma







	


4. UŽSAKOVO TEISĖS, PAREIGOS 

4.1. Užsakovas privalo perduoti Rangovui Statybvietę ir jos valdymo teisę. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. 

4.2. Užsakovas privalo paskirti Statinio statybos techninės priežiūros vadovą, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas.

4.3. Užsakovas statybos techninių reglamentų nustatyta tvarka turi būti gavęs (arba turi gauti) statybą leidžiantį dokumentą (jei jis privalomas) bei perduoti jį Statinio statybos techninės priežiūros vadovui. Užsakovas taip pat privalo bendradarbiauti rengiant Darbo projektą ir vykdant Darbus, teikti reikiamus pranešimus, paraiškas bei dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo.

4.4. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje. Užsakovo skiriamas asmuo, atsakingas už Sutarties vykdymą, Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo nuostatas, yra nurodytas 3.4 papunktyje.

4.5. Užsakovas privalo atlyginti nuostolius ir apsaugoti Rangovą, Rangovo personalą ir atitinkamus jų atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi kylančius arba atsiradusius dėl Užsakovo kaltės.
	
4.6. Rangovui tinkamai atlikus Darbus, Užsakovas privalo sumokėti Sutarties kainą.

5. RANGOVO TEISĖS, PAREIGOS 

5.1. [bookmark: _Hlk30152474]Rangovas privalo parengti Darbo projektą (netaikoma, kai darbai vykdomi pagal Techninį darbo projektą), vykdyti ir užbaigti Darbus pagal Sutartį, vadovaudamasis Techniniame projekte (jo techninėse specifikacijose, aiškinamuosiuose raštuose, brėžiniuose) numatytais sprendiniais, laikydamasis Veiklos sąraše pateikto grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų, suteikti Darbams atlikti ir užbaigti būtinas paslaugas (kadastrinių matavimų atlikimas, bylų parengimas, statybos užbaigimo procedūrų organizavimas, objekto užbaigimui reikalingų tyrimų ir bandymų atlikimas ir kita, kas reikalinga visų Darbų užbaigimui).

5.2. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis. Rangovas privalo užtikrinti, kad visi statybvietėje esantys ir statybos darbus atliekantys žmonės turėtų skaidriai dirbančių asmenų identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas. Rangovas atsakingas už statybvietėje esančių asmenų identifikavimą, taip pat kitas, su statybvietėje esančių asmenų identifikavimu susijusias, pareigas ir atsakomybę.

5.3. Atvejais nurodytais statybos techninio reglamento STR 1.06.01:2016 „Statybos darbai. Statinio statybos priežiūra“ 4 priedo 11 p arba Statytojui pageidaujant, Rangovas atsakingas už elektroninio statybos žurnalo įsigijimą, pildymą ir jo prieinamumą visiems statybos dalyviams. Elektroninio statybos žurnalo elektroninė versija, o, Statytojui pageidaujant, ir popierinė kopija perduodama Užsakovui kartu su statybos užbaigimo dokumentais.

5.4. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą ir priešgaisrinę saugą visu Darbų vykdymo laikotarpiu.

5.5. Darbo projektą turi rengti kvalifikuoti projektuotojai, inžinieriai, turintys atitinkamą galiojantį kvalifikacijos atestatą.
Rangovo parengtas Darbo projektas turi būti pateiktas Statinio statybos techninės priežiūros vadovui patvirtinti, kuris, ne vėliau kaip per 10 kalendorinių dienų turi:
5.5.1 Pranešti, kada Darbo projektas neatitinka Sutarties (ir nurodyti, kas neatitinka). Netinkami sprendiniai turi būti Rangovo sąskaita ištaisyti ir pateikti pakartotinai peržiūrai, arba;
5.5.2. Pranešti Rangovui, kad Darbo projektas patvirtintas.

5.6. Rangovas Darbų vykdymo metu privalo bendradarbiauti ir suderintu laiku bei sąlygomis įsileisti į darbų vykdymo zoną rangovą, atliksiantį apšvietimo tinklų įrengimo darbus, ar tinklų rekonstravimo, apsaugojimo darbus.

5.7. Iki Darbų pradžios Rangovas privalo paskirti Lietuvos Respublikos teisės aktų nustatyta tvarka atestuotą statybos darbų vadovą, įrengti prie statybvietės stendą su informacija apie statomą statinį (kai jis privalomas) ir vykdyti kitas pareigas numatytas STR 1.06.01:2016 „Statybos darbai. Statinio statybos priežiūra“. 

5.8. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.

5.9. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams, įskaitant Techninio projekto dokumentus ir duomenis. Patvirtina, kad jis atliko visų dokumentų analizę, jam yra aiški Užsakovo užduotis, jis turėjo galimybę numatyti ir įvertinti visus esminius Darbus, kurie turi būti atlikti. Rangovas patvirtina, kad neturi pastabų Techninio projekto sprendiniams ir kad šiuos sprendinius yra pajėgus realizuoti. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos (iš jų ir Darbų apimčių ar kiekių padidėjimo rizikos, nurodytos 5.10 punkte, įvertinimas). 

5.10. [bookmark: _Hlk130377273]Faktinių Darbų apimčių ar kiekių padidėjimas ir neatitikimas finansine išraiška iki 10 procentų, skaičiuojant nuo Pradinės sutarties vertės be PVM, orientaciniams kiekiams, kurie nurodyti Veiklų sąraše ar Projekto dokumentuose priskiriamas Rangovo atsakomybei bei rizikai ir nelaikomi papildomais Darbais ar Darbų apimtimis, o Darbų apimčių ar kiekių sumažėjimas finansine išraiška iki 10 procentų, skaičiuojant nuo Pradinės sutarties vertės be PVM, ir neatitikimas orientaciniams kiekiams, kurie nurodyti Veiklų sąraše ar Projekto dokumentuose nelaikomi atsisakomais Darbais ar Darbų apimtimis. Šis punktas netaikomas naujoms apimtims ir darbams, kurie atliekami Užsakovo pageidavimu, siekiant pagerinti objekto funkcines ar kokybines savybes arba nevykdomiems Darbams ar Darbų apimtims, kurių vykdymas yra neracionalus ar negalimas ir Užsakovo pripažįstami  papildomais ar nevykdomais darbais. 

5.11. Rangovas, vykdydamas Darbus privalo apsaugoti Užsakovo nuo nuostolių dėl Užsakovo ir/ar trečiųjų asmenų sveikatos pažeidimo, turto sugadinimo ar sunaikinimo, ir kurie atsirado dėl Rangovo veiksmų ar neveikimo. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje.

5.12. Vykdydamas Darbus Rangovas privalo:
5.12.1. vadovaujantis Statybinių atliekų tvarkymo taisyklėmis, patvirtintomis Lietuvos Respublikos aplinkos ministro 2006 m. gruodžio 29 d. įsakymu Nr. D1-637 „Dėl Statybinių atliekų tvarkymo taisyklių patvirtinimo“ (aktualia redakcija);
5.12.2. statybvietėse pildyti atliekų apskaitos žurnalą, tvarkyti susidariusių ir perduotų tvarkyti statybinių atliekų apskaita, nurodant jų kiekius, parengti ir pateikti atliekų apskaitos ataskaitas Užsakovui paprašius, bet ne rečiau kaip vieną kartą už kiekvieną darbų vykdymo ketvirtį;
5.12.3. pateikti statybos objekte montuojamos įrangos tiekėjo raštišką rekomendaciją, kaip turi būti utilizuota įranga pasibaigus jos eksploatacijos laikui;
5.12.4. savo sąskaita pašalinti iš Statybvietės visas statybines atliekas ir šiukšles;
5.12.5. sandėliuoti arba išvežti perteklines Medžiagas ir nereikalingus Rangovo įrengimus;
5.12.6. valyti ir prižiūrėti patekimo į Statybvietę kelius ir aplinką nuo šiukšlių, dulkių ar kitų teršalų. Statybvietė ir visi tokie patekimui į Statybvietę naudojami keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių kelių remontą, kurio gali prireikti dėl Rangovo veiksmų.
5.12.7. Rangovo paskirtas statybos vadovas apie objekte darbų vykdymo metu atsirandančius klausimus ir būtinybę atvykti į vietą ir įvertinti atsiradusias aplinkybes, privalo ne vėliau kaip per 2 darbo dienas nuo tada, kai apie aplinkybes tapo žinoma Rangovui, el. paštu informuoti Užsakovo paskirtą atstovą ir techninės priežiūros vadovą.

5.13. Rangovui Darbams vykdyti gali būti suteikta teisė naudotis tokiu elektros ir vandens bei kitų paslaugų, kurių jam gali reikėti, kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti statinio naudotojui už sunaudotus resursus rinkos kainomis, kurias Užsakovas ar statinio naudotojas moka energetinių išteklių tiekimo įmonėms, jeigu nesusitariama kitaip. Taip pat šios Sutarties pagrindu, Rangovas, be atskiro įgaliojimo, teisės aktų nustatyta tvarka, gali teikti prašymą Radviliškio r. savivaldybės vardu dėl sutikimo neatlygintinai naudotis valstybine žeme statybvietės įsirengimui dėl Darbų vykdymo.

5.14. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai. Jeigu keičiami asmenys, nurodyti Rangovo pasiūlyme, tuomet būsimojo Rangovo personalo kvalifikacija turi būti ne prastesnė, nei jiems nurodyti kvalifikaciniai reikalavimai pirkimo dokumentuose.

5.15. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal Projekte nurodytus reikalavimus.

5.16. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Statinio statybos techninės priežiūros vadovui, tai, Statinio statybos techninės priežiūros vadovui ar Užsakovui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti.

5.17. Rangovas privalo apsirūpinti visais prietaisais, įrengimais, instrumentais, darbo jėga, medžiagomis, žemės kasimo ir kitais privalomais leidimais ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti, bandymų protokolus, kadastrinių matavimų bylą. Darbų vykdymo metu atsirandantys kaštai dėl inžinerinius tinklų eksploatuojančių įmonių atstovų iškvietimo inžinerinių tinklų nužymėjimui ar kt. klausimų ir problemų, priskiriami Rangovo darbų vykdymo kaštams.

Rangovas privalo pranešti Statinio statybos techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas.

5.18. Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė ar Darbo projektas yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą Darbo projekto dalį, Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį.

5.19. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.

5.20. Rangovas privalo sudaryti sąlygas Užsakovo atstovams bei Statinio statybos techninės priežiūros ir Statinio projekto vykdymo priežiūros vadovams lankytis statybos objekte bei susipažinti su visa Darbų dokumentacija.

5.21. Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.

5.22. Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai ir kiti būtini dokumentai. Jei šie, aukščiau nurodyti, dokumentai parengti ne lietuvių kalba, turi būti pridedamas vertimas į lietuvių kalbą.

5.23. Rangovas iki Darbų pradžios privalo pateikti Užsakovui įrodymą, kad Rangovas ir jo projektuotojai yra apdraudę savo civilinę atsakomybę ir Darbus, kaip nustatyta Lietuvos Respublikos statybos įstatyme, bei pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos iki Darbų pabaigos datos.

5.24. Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.

5.25. Iki Sutarties pasirašymo dienos Rangovas įsipareigoja pranešti Užsakovui viešojo pirkimo metu Rangovo Pasiūlyme nurodytų žinomų Subrangovų (jei tokių yra) pavadinimus, kontaktinius duomenis ir jų atstovus, pateikdamas Užsakovui Subrangovų sąrašą (Sutarties priedas). Taip pat įsipareigoja informuoti apie minėtos informacijos pasikeitimus visą Sutarties vykdymo laikotarpį.

Sutarties vykdymo metu Rangovas turi teisę Sutarties vykdymui pasitelkti Subrangovus arba pakeisti Sutarties vykdymui pasitelktus Subrangovus tik pritarus Užsakovui. 
Rangovas turi pateikti rašytinį prašymą Užsakovui, kuriame turi nurodyti priežastis, lemiančias poreikį pasitelkti arba pakeisti esamus Subrangovus bei pateikti dokumentus, patvirtinančius, kad prašomas pasitelkti Subrangovas atitinka konkurso sąlygose nurodytus kvalifikacinius reikalavimus (jei tokie reikalavimai buvo taikomi). Jei Užsakovas pritaria Subrangovo pasitelkimui arba pasitelkto Subrangovo pakeitimui, pasirašomas papildomas susitarimas prie Sutarties, kuriuo koreguojamas Subrangovų sąrašas (Sutarties priedas). Jei Užsakovas atsisako pritarti prašomo Subrangovo pasitelkimui arba pasitelkto Subrangovo pakeitimui, apie tai Rangovą informuoja raštiškai. 

Sutarties vykdymo metu Sutarties vykdymui pasitelkti Subrangovai gali būti pakeisti tik dėl objektyvių priežasčių ir tik pritarus Užsakovui pasirašant papildomą susitarimą prie Sutarties.  Objektyviomis priežastimis pakeisti Rangovo pasitelktą Subrangovą laikomos situacijos, kai:
- Rangovo pasitelktas Subrangovas – juridinis asmuo bankrutuoja, yra restruktūrizuojamas, nutraukia veiklą ar nebegali jos tęsti arba kitais panašiais atvejais, 
- Rangovo pasitelktas Subrangovas – fizinis asmuo miršta, suserga liga, užkertančia kelią vykdyti jo, kaip specialisto, funkcijas, 
- ne dėl Rangovo kaltės nutrūksta sutartiniai santykiai tarp jo ir Subrangovo, 
- nebetenkinami viešojo pirkimo dokumentuose nurodyti kvalifikaciniai reikalavimai (jei tokie reikalavimai buvo taikomi), 
- yra kitų objektyvių aplinkybių, kurioms esant, būtina pakeisti subrangovą. 

Jeigu Rangovo, įskaitant ir Subrangovus, kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys. 

5.26. Jeigu Techniniame projekte ar Veiklų sąraše yra nurodyti konkretūs modeliai, konkretus procesas ar prekės ženklas, patentas, tipas, konkretaus gamintojo ar kilmės Medžiagos, Įranga ar Mechanizmai, galima naudoti analogiškus, ne prastesnių parametrų ir kokybės Medžiagas, Įrangą ar Mechanizmus.

5.27. Rangovas prieš gaudamas leidimą medžių kirtimui, privalo sumokėti kertamų želdinių atkuriamąsias vertes, paskaičiuotas pagal Želdinių atkuriamosios vertės įkainius, patvirtintus   Lietuvos Respublikos aplinkos ministro 2008 m. birželio 26 d. įsakymu Nr. D1-343.

5.28. Rangovas, saugotinų medžių kirtimui turi turėti savivaldybės išduotą leidimą ir kirtimus vykdyti Lietuvos Respublikos  teisės aktuose nustatytais terminais.

5.29. Rangovas savo sąskaita atlieka archeologo priežiūros organizavimą darbų vykdymo metu (jei reikalinga) ir yra atsakingas už visų reikalingų Archeologinių tyrimų atlikimą, vadovaujantis paveldo tvarkybos normatyviniais dokumentų reikalavimais.

5.30. Užsakovui pateikiamos išpildomosios geodezinės nuotraukos (dwg formatu) visi sluoksniai (tinklai, dangos, jų aukščiai ir kt.) turi būti pateikti viename faile.

5.31. Rangovas privalo pateikti nuskenuotą visą statybos darbų vykdymo dokumentaciją (statybos darbų žurnalus, Projekto visas laidas, eksploatacinių savybių deklaracijas, bandymų protokolus ir kt.) kompiuterinėje laikmenoje (kompaktinis diskas ar USB laikmena).

5.32. Teisės aktų ir norminių dokumentų pasikeitimai, Sutarties vykdymo metu, kurie daro įtaka Sutartyje numatytų Darbų vykdymui, priskiriami Rangovo rizikai ir nėra laikomi papildomais Darbais.

5.33. Rangovas privalo pateikti Užsakovui sutartinės kainos darbų vertės skaičiavimus statiniams, kuriems rengiami kadastriniai matavimai, taip pat išskiriant apšvietimo, šviesoforų ir kitų inžinerinių sistemų statybos vertes.

5.34. [bookmark: _Hlk130377559]Rangovas privalo sudaryti palankias sąlygas audito grupei atlikti kelių saugumo auditą (jeigu privaloma) prieš pat užbaigiant kelio statybos darbus.

5.35. Rangovas privalo visą Sutarties vykdymo laikotarpį užtikrinti kvalifikacijos atitiktį, nustatytą pirkimo metu kvalifikaciniuose reikalavimuose, įskaitant ir Aplinkos apsaugos reikalavimus. Po kvalifikacinių dokumentų atnaujinimo ar dokumentų galiojimo pratęsimo informuoti Užsakovą ir pateikti atnaujintų dokumentų kopijas. Užsakovas, siekdamas užtikrinti, kad Rangovo kvalifikacija yra tinkama visą Sutarties vykdymo laikotarpį, turi teisę, bet kuriuo Sutarties vykdymo metu, paprašyti pateikti, tai įrodančius dokumentus. 

6. DARBŲ ATLIKIMO TERMINAI, VĖLAVIMAS, SUSTABDYMAS

6.1. Darbų atlikimo terminas yra 3.4 papunktyje nurodytas laikotarpis nuo Darbų pradžios. Rangovas iki šioje Sutartyje nurodyto Darbų atlikimo termino pabaigos privalo atlikti visus Darbus, įskaitant baigiamuosius bandymus ir Užsakovo pastebėtų defektų pašalinimą.
6.2. Jeigu Rangovas vykdydamas Darbus nesilaiko Sutartyje nustatytų terminų, t. y. vėluoja atlikti bet kokią Darbų grupę nurodytą Veiklų sąraše ar Darbų vykdymo grafike ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti Rangovui pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu rangovas, gavęs tokį pranešimą, nesiimą priemonių įsipareigojimams įvykdyti, tada Užsakovas, įteikęs antrą pranešimą, gali nutraukti Sutartį pagal 12.4 papunkčio sąlygas.

6.3. Darbų atlikimo terminas gali būti pratęstas, o Veiklų sąrašas ir pateiktas Darbų vykdymo grafikas gali būti koreguotas tik dėl aplinkybių, kurios nepriklauso nuo Rangovo ir dėl kurių gali būti stabdomi (esant reikalui) Darbai ar jų dalis: 
6.3.1. papildomi archeologiniai tyrinėjimai, kurie nebuvo numatyti, bet kuriuos būtina atlikti;
6.3.2. papildomos projektavimo paslaugos (kai Darbai buvo perkami pagal techninį projektą), be kurių negalima užbaigti Sutarties;
6.3.3. vėluojama perduoti dalį statybvietės (rekonstruojamame pastate dar veikia įstaigos ir pan.);
6.3.4. trečiųjų šalių įtaka;
6.3.5. sustabdytas finansavimas arba trūksta finansavimo;
6.3.6. laiku neatlaisvinta Darbų vieta;
6.3.7. būtinas papildomas laikas įvykdyti papildomų Darbų viešąjį pirkimą;
6.3.8. laiku nepateikta įranga, kurią privalo pateikti Užsakovas;
6.3.9. bet koks nenumatomas gamtos jėgų veikimas, kurio joks patyręs Rangovas nebūtų galėjęs tikėtis (taikoma Darbams, kurių kokybė priklauso nuo gamtinių sąlygų (pavyzdžiui, mėnesinis kritulių kiekis, patvirtintas oficialiais kompetentingų institucijų dokumentais, 200 % viršijantis standartines to mėnesio klimato normas)); 
6.3.10. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
6.3.11. bet koks uždelsimas ar sutrikimas dėl Pakeitimo; 
6.3.12. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris rangovas. 
6.3.13. dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos.
6.3.14. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims. 

6.4. Jei Darbai sustabdomi, Darbai neatliekami iki Darbų vykdymo atnaujinimo. Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo. 

6.5. Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju).
6.6. Jeigu Rangovas vėluoja atlikti Darbus iki Darbų atlikimo termino, nurodyto Sutarties 6.1 papunktyje, pabaigos ir nepateikia Užsakovui pagrįstų įrodymų, pateisinančių Darbų vėlavimą, Užsakovas reikalaus baudų ir delspinigių dėl vėlavimo, kurių dydis yra nurodytas 3.4 papunktyje. Baudų ir delspinigių nebus reikalaujama, jei vėluojama dėl priežasčių, nepriklausančių nuo Rangovo.

6.7. Visas Statinio pripažinimo tinkamu naudoti pagal STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ procedūras organizuoja ir atlieka Rangovas, gavęs įgaliojimą iš Užsakovo.

6.8. Visų Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai, pasirašytas Darbų perdavimo-priėmimo aktas bei Statybos užbaigimo dokumentas ir Užsakovui bus perduoti visi su statyba ir jos užbaigimu susiję dokumentai (popierinės bylos ir kompiuterinės laikmenos).

7. ŠALIŲ ATSAKOMYBĖ

7.1. Rangovas moka Užsakovui 5 procentų Sutarties kainos dydžio baudą, jeigu:
7.1.1. Sutartis nutraukiama pagal Sutarties 12.4. punkto nuostatas; 
7.1.2. Rangovas atsisako tęsti darbus ir vienašališkai nutraukia sutartį be teisėto pagrindo;
7.1.3. Sutartis yra nutraukiama dėl Rangovo kaltės ir dėl esminio Sutarties pažeidimo. 
7.2. Netesybų sumokėjimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius, kurių nepadengia Sutarties įvykdymo užtikrinimas.
7.3. Jei Rangovas vėluoja užbaigti visus Darbus, t. y. nesilaiko Sutartyje nustatyto Galutinio termino, tai už kiekvieną pavėluotą dieną taikomi 0,02 (dviejų šimtųjų) proc. dydžio delspinigiai nuo neatliktų Darbų vertės Eur be PVM. Delspinigiai netaikomi, jei Rangovas vėluoja dėl priežasčių, kurios nepriskiriamos jo rizikai. Maksimali pagal šį Sutarties punktą taikomų delspinigių suma negali viršyti 10 (dešimties) procentų Pradinės Sutarties vertės Eur be PVM.
7.4. Jei Užsakovas nepagrįstai neatsiskaito už priimtus Darbus per Sutartyje nurodytą terminą, Rangovo reikalavimu jis turi mokėti Rangovui 0,02 (dviejų šimtųjų) proc. dydžio delspinigius nuo neapmokėtos sumos Eur be PVM už kiekvieną uždelstą kalendorinę dieną. Šalys susitaria, kad šiuo atveju palūkanos netaikomos ir nemokamos.
7.5. [bookmark: _Hlk219277681]1 proc. nuo priimtos Sutarties sumos, bet ne daugiau kaip 5 000 Eur bauda dėl kvalifikacijos trūkumų (Tiekėjas, įskaitant subjektus, kurių pajėgumais remiasi, visą Sutarties vykdymo metu turi atitikti jiems įstatymų ar (arba) pirkimo dokumentų ir Tiekėjo pasiūlyme nustatytus profesinės kvalifikacijos reikalavimus, turėti teisę verstis ta veikla, kuri yra reikalinga Sutarčiai įvykdyti).
7.6. Jei Sutarties įgyvendinimo metu paaiškėja, kad Rangovas pasitelkė Subrangovą, nesuderintą su Užsakovu, ir tuo pažeidė Sutartyje nustatytą Subrangovų keitimo (pasitelkimo) tvarką, Rangovas privalo dėl kiekvieno tokio atvejo, Užsakovo reikalavimu, sumokėti (1 proc. nuo pradinės sutarties vertės bet ne daugiau kaip 500 Eur už kiekvieną pažeidimo atvejį) .......................Eur (......... eurų) dydžio baudą. 
7.7. Rangovui ar Užsakovui atskleidus ar kitaip pažeidus šioje Sutartyje numatytą konfidencialią informaciją, kiekviena Šalis turi teisę reikalauti atlyginti nuostolius ir įsipareigoja sumokėti 500,00 Eur (penkis šimtus eurų, 00 ct) baudą.
7.8. Už kiekvieną nustatytą darbų atlikimui įdarbintų nepalankioje padėtyje esančių asmenų pažeidimo atvejį, Užsakovas turi teisę taikyti Rangovui 1 proc. baudą nuo priimtos Sutarties sumos, bet ne daugiau kaip 700 Eur. 
7.9. Užsakovas turi teisę taikyti Rangovui 200 Eur baudą  už kiekvieno pažeidimo atvejį dėl reikalavimų statybvietei pažeidimų.
7.10. Jei dėl Rangovo veikimo buvo uždarytos gatvės be leidimo ir institucijų suderinimo, bei eismo nukreipimų schemų įrengimo arba eismo organizavimo ženklinimas buvo įrengtas netinkamai, tokiu atveju Užsakovas turi teisę skirti Rangovui 400 Eur baudą  už kiekvieną nustatytą  pažeidimo atvejį. 
7.11. Rangovui netinkamai vykdant savo sutartinius įsipareigojimus, Užsakovas, neapribodamas kitų, Sutartyje ir įstatymuose numatytų, savo teisių gynimo priemonių taikymo galimybių už sutartinių įsipareigojimų nevykdymą ar netinkamą vykdymą, turi teisę taikyti vienašalį išskaitymą iš visų pagal Sutartį Rangovui mokėtinų sumų (pranešant apie tai Rangovui raštu), o jei jų nepakaktų, ir iš Rangovo pateiktų prievolių įvykdymo užtikrinimų bei mokėtinų sumų pagal kitas Šalių sudarytas sutartis, jeigu jos yra sudarytos, Sutartyje nurodytoms netesyboms bei visiems savo patirtiems nuostoliams padengti.
7.12. Rangovas visais atvejais atsako už Darbų, numatytų šioje Sutartyje, atlikimo metu jo pasitelktų asmenų bei Subrangovų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir jų turtui.
7.13. Jei Rangovas, atlikdamas Darbus pagal Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, Rangovas turi atlyginti Užsakovui šių sumų išlaidas, visus pastarojo dėl to patirtus tiesioginius nuostolius ar žalą bei papildomas išlaidas.
7.14. Jeigu Darbai yra visiškai ar iš dalies finansuojami Europos Sąjungos fondų, tarptautinių finansinių institucijų ar valstybės biudžeto lėšomis, Rangovas įsipareigoja visiškai atlyginti Užsakovo patirtus nuostolius, kuriuos sąlygojo finansavimo ar jo dalies praradimas dėl netinkamo Rangovo sutartinių prievolių vykdymo. Šiuo atveju neginčijami minimalūs Užsakovo nuostoliai lygūs prarasto finansavimo dydžiui.
7.15. Jei Užsakovas  nustato, kad Rangovas, vykdydamas Sutartį, nesilaiko Rangovo kartu su pasiūlymu pateiktų dokumentų, skirtų ekonomiškai naudingiausio pasiūlymo išrinkimo kriterijų dėl kurių Rangovas buvo pranašesnis, tai Užsakovas turi teisę skirti Rangovui ................ Eur (........................eurų) dydžio bauda už kiekvieno nustatyto pažeidimo atvejį. (Baudos dydis  parenkamas  pagal patvirtintas gaires ir ekonominį kriterijų). [Punktas netaikomas]
7.16. Delspinigių, baudų ar kitokių netesybų sumokėjimas neatleidžia jas sumokėjusios Sutarties Šalies nuo pareigos vykdyti šia Sutartimi prisiimtus įsipareigojimus, įskaitant ir tuos, už kurių neįvykdymą ar netinkamą įvykdymą pritaikytos netesybos. Visi Užsakovo Rangovui taikyti delspinigiai, baudos ar kitokios netesybos gali būti išskaičiuotos Užsakovo iš Rangovui mokėtinų sumų.

	7.15 punktas netaikomas.

8. DARBŲ PERDAVIMAS-PRIĖMIMAS IR STATYBOS UŽBAIGIMAS
8.1. Užsakovas perima Darbus:
8.1.1. kai visi Darbai baigti pagal Sutartį, įskaitant ir baigiamuosius bandymus, kurių rezultatai yra teigiami, ir ištaisyti visi Užsakovo nustatyti Darbų defektai;
8.1.2. kai pasirašomas Darbų perdavimo-priėmimo aktas. 
Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo-priėmimo raštu privalo kreiptis į Užsakovą.
Rangovas taip pat per 5 darbo dienas nuo Darbų perdavimo statytojui (Užsakovui) dienos turi pateikti (ii) užtikrinimo dokumentą, kuriuo užtikrinamas garantinio laikotarpio prievolių įvykdymas pagal Sutartį, tokios formos ir iš tokios trečiosios šalies, kaip nurodyta 3.4 papunktyje. Šis dokumentas Rangovo nemokumo ar bankroto atveju turi užtikrinti dėl Rangovo kaltės atsiradusių defektų šalinimo išlaidų apmokėjimą Užsakovui. Reikalavimai užtikrinimo dokumentui:
· turi būti išduotas ne trumpesniam nei pirmųjų 3 metų laikotarpiui ir galiojimo laikotarpiu negali būti atšaukiamas; 
· suma turi būti ne mažesnė kaip 5 procentai statybos (atliktų Darbų be projektavimo) kainos (su PVM). 
Rangovas, vadovaudamasis 8.2.1 ir 8.5 papunkčių reikalavimais, privalo ištaisyti (jei reikia) statybos užbaigimo komisijos nustatytus trūkumus (pašalinti defektus, atlikti reikalingus bandymus, matavimus, ardymo darbus ar kitus veiksmus), kad būtų galima surašyti Statybos užbaigimo dokumentą.
8.2. Užsakovas kartu su Statinio statybos techninės priežiūros vadovu, gavęs Rangovo prašymą pagal 8.1 papunktį, per 14 kalendorinių dienų:
8.2.1. atlieka atliktų Darbų apžiūrą ir patikrinimą, po kurio parengia Rangovui Darbų perdavimo-priėmimo aktą jame nurodydamas, kad Faktiniai statybos darbai buvo baigti pagal Sutartį. Darbų perdavimo-priėmimo aktą pasirašo Rangovas ir Statinio statybos techninės priežiūros vadovas.
8.2.2. raštu atsisako perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo-priėmimo aktas ir (arba) praneštų, kad nepateiktas 8.1 papunktyje nurodytas užtikrinimo dokumentas ir Darbai negali būti perimti.

8.3. Jeigu Užsakovas vengia perimti atliktą Darbą, pasibaigus Sutarties sąlygų 8.2 punkte nustatytam terminui, kai Darbai turėjo būti perimti pagal Sutartį, ir jeigu Darbai iš esmės atitinka Sutarties reikalavimus, tai turi būti laikoma, kad Darbų perdavimo-priėmimo aktas buvo išduotas paskutinę to laikotarpio dieną.

8.4. Pasirašius Darbų perdavimo-priėmimo aktą Rangovas privalo nedelsiant, bet ne ilgiau kaip per 20 kalendorinių dienų kreiptis į Valstybinę teritorijų planavimo ir statybos inspekciją dėl Statybos užbaigimo procedūros pradėjimo (atvejais kai ji privaloma). Šalys turi siekti, kiek tai priklauso nuo jų, kad kuo greičiau, bet ne ilgiau kaip per 30 kalendorinių dienų po kreipimosi, būtų atliktos statybos užbaigimo procedūros ir surašytas Statybos užbaigimo dokumentas arba Užsakovui pateikti privalomieji nurodymai (jei reikia pašalinti neatitikčių sąraše nurodytus trūkumus (defektus) arba atlikti reikalingus bandymus, matavimus, ardymo darbus ar kitus veiksmus).

8.5. Rangovas iki statybos užbaigimo komisijos patikrinimo dienos privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, laikinuosius statinius. Komisijos tikrinamas statinys turi būti švarus ir sutvarkytas. Rangovas privalo sudaryti Statinio statybos techninės priežiūros vadovui, Užsakovui ir komisijai tinkamas darbo sąlygas statiniams apžiūrėti, skirti būtiną reikalingą transportą bei specialią aprangą, pateikti statinio statybos dokumentaciją. 

Jeigu Užsakovui yra pateikti statybos užbaigimo komisijos privalomieji nurodymai, Rangovas po tokių nurodymo gavimo per 28 kalendorines dienas arba per statybos užbaigimo komisijos nurodytą terminą, atsižvelgiant į tai, kuris yra ilgesnis, privalo organizuoti komisijos nurodytus bandymus ir ištaisyti komisijos nustatytus defektus. Defektų neištaisymas ir bandymų neatlikimas per šį terminą Užsakovui suteikia teisę iki Statybos užbaigimo termino pabaigos ištaisyti defektus ir atlikti bandymus ir (arba) išskaičiuoti defektų taisymo ir bandymų atlikimo išlaidų sumą iš galutinio mokėjimo Rangovui.

8.6. Statybos užbaigimo terminas nėra pratęsiamas. Statybos užbaigimo procedūros laikotarpis, viršijantis 8.4 papunktyje nustatytą 30 kalendorinių dienų terminą ir (arba) 8.5 papunktyje nustatytą 28 kalendorinių dienų terminą ir nepriklausantis nuo Šalių, į bendrą Sutarties trukmę neįskaičiuojamas.

8.7. Statinio statybos pabaiga bus laikomas momentas, kai bus ištaisyti defektai (jei reikia), atliktos statybos užbaigimo procedūros ir surašytas Statybos užbaigimo dokumentas, bei Užsakovui bus perduoti visi Statybos užbaigimo ir su tuo susiję dokumentai, kuriuos privalo saugoti Užsakovas.

9. SUTARTIES KAINA IR APMOKĖJIMAS

9.1. Sutarties kaina yra nurodyta 3.4 papunktyje. Jei suma skaičiais neatitinka sumos žodžiais, teisinga laikoma suma žodžiais.

9.2. Sutarčiai taikoma fiksuotos kainos kainodara. Bet koks kiekis, kuris gali būti nustatytas Veiklų sąraše ar Techninio projekto dokumentuose – sąnaudų kiekių žiniaraščiuose, jeigu jie pateikiami, – yra orientacinis (projektinis) ir neturi būti laikomas faktiniu ir tiksliu Darbų, kuriuos Rangovui reikia atlikti, kiekiu.

9.3. Apmokėjimo už tinkamai pagal Sutartį atliktus Darbus sumai nustatyti turi būti taikomos Veiklų sąraše nurodytos fiksuotos Darbų grupių (etapų) kainos. 

Veiklų sąraše nurodytos Darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to Darbo grupės (etapo) dalį, 9.4 ir 9.6 papunkčiuose numatyta tvarka. Tokiu atveju, Rangovo prašymu, Užsakovo atstovas – Statinio statybos techninis prižiūrėtojas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis procentais yra faktiškai atlikta ir pranešti Rangovui.

9.4. Tarpiniam mokėjimui gauti, Rangovas privalo pateikti Užsakovui atliktų darbų akto ir atliktų darbų akto su darbų kiekiais (F-2 forma) pagal Rangovo pateiktas lokalines sąmatas su priskaitymais (pasirašyto statinio statybos techninio prižiūrėtojo) ir PVM sąskaitą faktūrą. PVM sąskaitos faktūros teikiamos per sąskaitų administravimo bendrąją informacinę sistemą – SABIS, po to kai pasirašomas atliktų darbų aktas, kuris privalo būti įkeliamas kaip sąskaitos priedas. 

9.5. Kiekvieno tarpinio mokėjimo suma sumažinama atėmus 3 proc. sulaikymą, skaičiuojamą nuo tarpinio mokėjimo sumos be PVM. 
Kai Pradinė sutarties vertė viršija 100 000 Eur su PVM sulaikomų pinigų suma grąžinama dviem etapais:
- 80 proc. sumokama Rangovui per 10 dienų po statinio statybos užbaigimo dokumento išdavimo su sąlyga, kad prievolės išmokėti sulaikytą sumą atsiradimo dieną Rangovas bus ištaisęs visus nustatytus defektus ir pateikęs garantinio laikotarpio įsipareigojimų garantiją/laidavimą;
- 20 proc. sumokama Rangovui per 10 dienų po statinio (-ių) teisinės registracijos įregistravimo nekilnojamojo turto registre (išskyrus atvejus, kai statinio (-ių) registracijos nėra galima atlikti ne dėl rangovo kaltės).
Kai Pradinė sutarties vertė neviršija 100 000 Eur su PVM sulaikomų pinigų suma sumokama Rangovui per 10 dienų po statinio statybos užbaigimo dokumento išdavimo ir statinio (-ių) teisinės registracijos įregistravimo nekilnojamojo turto registre (išskyrus atvejus, kai statinio (-ių) registracijos nėra galima atlikti ne dėl rangovo kaltės).
Rangovui neištaisius nurodytų defektų ir (ar) nesurašius statybos užbaigimo dokumento, pasibaigus defektų ištaisymo terminui ar dėl rangovo kaltės neįregistravus statinio (-ių) nekilnojamojo turto registre Užsakovas sumoka Rangovui tik tą sulaikymų sumą, kuri liko atskaičius defektų taisymo sumą, po to kai ta suma paaiškėja.
Sulaikomų pinigų grąžinimui Rangovas privalo pateikti Atliktų paslaugų ir išlaidų apmokėjimo pažymą (F3 forma).

9.6. Užsakovas, gavęs 9.4. punkte nurodytus dokumentus, per 5 darbo dienas privalo patvirtinti pasirašydamas atliktų darbų aktą išskyrus atvejus, jeigu:
9.6.1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba)
9.6.2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.
Jeigu Užsakovas per šiame punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga.

9.7. Galutinį mokėjimą Rangovas gali gauti tik tada, kai Šalys pasirašo Darbų perdavimo-priėmimo aktą ir Rangovas ištaiso visus defektus, įvardintus Darbų perdavimo-priėmimo metu, bei surašomas Statybos užbaigimo dokumentas, bei pateikiami Užsakovui visi statybos užbaigimo dokumentai, taip kaip numatyta 6.8 punkte.

9.8. Užsakovas privalo mokėti Rangovui: sumą, patvirtintą Rangovo pateiktuose mokėjimo dokumentuose per 3.4. papunktyje nurodytą dienų skaičių nuo Rangovo pateiktų mokėjimo dokumentų patvirtinimo.

9.9. Jeigu Rangovas negauna mokėjimo, Sutarties sąlygų 9.8 papunktyje nurodytu terminu, tai jis turi teisę į delspinigius. Delspinigių dėl vėluojančio mokėjimo dydis yra nurodytas 3.4. papunktyje.
	9.10. [bookmark: _Hlk92140230]Sutarties kaina Sutarties galiojimo metu nekeičiama, išskyrus šiame ir 10.2 punkte nurodytais atvejais:
9.10.1. pagal 10.2 papunktį įforminus Pakeitimą Sutarties kaina gali būti koreguojama (jei reikia) papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo. Papildomų/ keičiamų/ nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:

	a) pritaikant Sutartyje numatytų Darbų kainą (jei Sutartyje nustatyti tam tikrų konkrečių darbų įkainiai), jei įmanoma:
· pritaikant Sutartyje nurodytų darbų įkainius, arba 
· išskaičiuojant kainos dalį iš Sutartyje numatyto įkainio, arba
· pritaikant Sutartyje numatytus panašių darbų įkainius. Panašius darbus turi pagrįsti ir nustatyti Užsakovas. 
b) įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtines, statybvietės, pelno) išlaidas pagal Metodikos priedo „Tiesioginių ir netiesioginių išlaidų apskaičiavimo taisyklės“ nuostatas. 

	9.10.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. 

Sutarties kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo
A – Atliktų darbų kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

9.10.3. Sutarties Darbų, kurie nėra vėluojami atlikti pagal Sutarties nuostatas, pagal statybos sąnaudų elementų kainų pokytį (statinių tipas – Keliai ir gatvės) perskaičiuojami (didinami arba mažinami) ne dažniau kaip kas 6 (šešis) mėnesius, pirmąjį perskaičiavimą atliekant ne anksčiau kaip po 6 (šešių) mėnesių nuo Darbų pradžios dienos, jeigu pirmojo perskaičiavimo metu statybos sąnaudų elementų kainų pokytis lyginant paskutinio paskelbto metų mėnesio kainas su pasiūlymo pateikimo mėnesio kainomis, yra didesnis kaip 4 (keturi) procentai, o paskesnių perskaičiavimų metu – statybos sąnaudų elementų kainų pokytis, lyginant paskutinio paskelbto metų mėnesio kainas su prieš tai buvusio perskaičiavimo metu nustatyta kaina, yra didesnis negu 4 (keturi) procentai. Jeigu Sutarties vykdymo laikotarpiu statybos sąnaudų elementų kainų pokytis lyginant Suinteresuotos šalies kreipimosi mėnesio metu Valstybės duomenų agentūros skelbiamų mėnesio statybos sąnaudų elementų kainas su pasiūlymo pateikimo mėnesio statybos sąnaudų elementų kainomis (paskesnių perskaičiavimų atveju – lyginant su ankstesniojo perskaičiavimo mėnesio statybos sąnaudų elementų kainomis) yra didesnis kaip 8 (aštuoni) procentai, statybos darbų įkainiai pagal statybos sąnaudų elementų kainų pokytį (statinių tipas – Keliai ir gatvės) gali būti perskaičiuojami (didinami arba mažinami) nepaisant šiame punkte numatytų sutarties kainos peržiūros terminų. 
Sutarties įkainiai padauginami iš Indekso pokyčio koeficiento.
Indekso pokyčio koeficientas (K):K = IPb/IPr;
IPr – indekso reikšmė laikotarpio pradžioje, kuri yra ne ankstesnė, negu pasiūlymų pateikimo pirkimo termino pabaigos diena; 
IPb– indekso reikšmė laikotarpio pabaigoje, kuri yra ne vėlesnė, negu paskutiniojo Rangovo atliktų statybos darbų perdavimo statytojui (Užsakovui) akto pasirašymo diena; 
Indekso reikšmių šaltinis – Valstybės duomenų agentūros duomenų bazės. Šiuos indeksus galima rasti (žingsniai):
-	https://osp.stat.gov.lt;
-	Visi rodikliai;
-	Rodiklių duomenų bazė;
-	Pagal temą;
-	Ūkis ir finansai (makroekonomika);
-	Kainų indeksai, pokyčiai ir kainos;
-	Statybos sąnaudų elementų kainų indeksai (SSKI), kainų pokyčiai ir svoriai;
-	Statybos sąnaudų elementų kainų indeksai;
-	Statybos sąnaudų elementų kainų indeksai (2021 m. – 100);
-	Viršuje spaudžiame v Lentelės parinktys;
-	Statinių pagal tipą klasifikatorius (CC);
-	Nurodoma kategorija Keliai ir gatvės
-	Nurodomas laikotarpis.
*Punktas netaikomas kai Darbų atlikimo terminas mažiau arba lygus 6 mėnesiams.

9.10.4. Gali būti perskaičiuojamos Rangovui mokėtinos sumos tik už statybos darbus, o už kitus, nei statybos darbai, darbus (Darbo projekto parengimą ir pan.) mokėtinos sumos negali būti perskaičiuojamos. 

9.10.5. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, ir statybos darbai, produktai arba įrenginiai (jų dalys) pabrangsta per vėlavimo laiką, Rangovas neturi teisės reikalauti Užsakovo padidinti Sutarties kainą tokio pabrangimo suma. Tačiau Statybos darbų, produktų arba įrenginių kainų sumažėjimas per Darbų vėlavimo laiką suteikia teisę Užsakovui reikalauti sumažinti Sutarties kainą visa sumažėjusia suma.



9.11. Užsakovas gali tiesiogiai atsiskaityti su Subrangovais už jų atliktus Darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka. Trišalių susitarimų sudarymas negali būti laikomas Užsakovo ar Rangovo prievole.

10. PAKEITIMAI

10.1. Užsakovas šiame skyriuje nustatytomis sąlygomis gali nurodyti daryti Pakeitimus. Pakeitimai gali apimti:
10.1.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus; 
10.1.2. bet kurio atskiro Darbo atsisakymą arba Darbo apimties sumažinimą; 
10.1.3. Darbo kokybės ar kitų bet kurio atskiro Darbo savybių pakitimus;
10.1.4. bet kurį papildomą Darbą, Įrangą, Medžiagas.
10.1.5. Želdinių atkuriamosios vertės, gatvės elementų demontavimo likutinės vertės (už kurių sumokėjimą atsakingas Rangovas) pasikeitimus.

10.2. Pakeitimai turi būti atliekami nepažeidžiant VPĮ 89 straipsnio nuostatų, vadovaujantis šios sutarties nuostatomis ir forminami tokia tvarka:
10.2.1. Pakeitimas pagrindžiamas dokumentais [pvz. defektiniu (pakeitimų) aktu, brėžiniais (įskaitant Projekto korektūrą,) ar kitais dokumentais], kurie turi būti patvirtinti Rangovo, statinio statybos techninės priežiūros vadovo ir projektuotojo ir (ar) statinio projekto vykdymo priežiūros vadovo parašais, bei raštu suderinti su Užsakovu – surašomas protokolas dėl darbų pakeitimo, nurodant darbų pavadinimus, vienetus, kiekius, techninius sprendinius (specifikacijas, brėžinius ir kita), įkainių/kainų nustatymo pagrindimą ir skaičiavimą (vadovaujantis 9.10.1 papunkčiu).
10.2.2. Atsisakomi ar papildomi darbai bei apimtys pripažįstami atsisakomais ar papildomais pagal 5.10 punkto nuostatas. Pakeitimai, didinantys arba mažinantys Darbų apimtis ar Darbų kiekius ir viršijantys 5.10 punkte nurodyta ribą papildomai įforminami susitarimu, kuris turi būti patvirtintas bei pasirašytas Šalių ir laikomas sudėtine Sutarties dalimi. 
10.2.3. jei Užsakovo nuomone būtina/tikslinga atsisakyti atskiro Darbo ar būtina/tikslinga mažinti Darbų apimtis, Rangovas pateikia atsisakomų Darbų lokalinę sąmatą įkainiui-resursui ir lokalinę sąmatą su priskaitymais, kurioje nurodo nevykdytinų Darbų kainas, apskaičiuotas pagal 9.10.1 papunktyje nurodytus Darbų kainų nustatymo būdus Užsakovui įvertinus Rangovo sąmatą bei 5.10 punkto nuostata, Darbų atsisakoma ir koreguojama Sutarties kaina (jei reikia). 
10.2.4. jei pagal Sutartį numatytas Darbų apimtis ar  atskirus Darbus (ar jų dalį) būtina/tikslinga keisti kitais Darbais, Rangovas pateikia nevykdytinų Darbų lokalinę sąmatą įkainiui-resursui ir lokalinę sąmatą su priskaitymais, kurioje nurodo nevykdytinų Darbų apimtis, kiekį ir kainas, apskaičiuotas pagal 9.10.1 papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, kurioje nurodo vykdytinų Darbų apimtis, kiekį ir kainas, sudarytą pagal 9.10.1. papunktyje nurodytus Darbų kainų nustatymo būdus, Užsakovui įvertinus ir suderinus Darbų apimčių ar kiekių pasikeitimus, nevykdomus Darbus keičiantieji Darbai atliekami nevykdomų Darbų sąskaita ir koreguojama Sutarties kaina (jei reikia).
10.2.5. Vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“, priedu „Tiesioginių ir netiesioginių išlaidų apskaičiavimo taisyklės“, papildomų darbų naujiems įkainiams taikomas koeficientas gaunamas darbų kainas padauginus iš tiekėjo pasiūlyme nurodytos kainos ir statinio statybos darbų skaičiuojamosios kainos, kuri apskaičiuojama pasiūlymo pateikimo momentu galiojusias Rekomendacijas, santykio (Papildomų darbų įkainis = (Rangovo Pasiūlymas / Skaičiuojamoji kaina)* Sistelos įkainis).
10.2.6. Jei būtina/tikslinga atlikti papildomus Darbus ar Darbų apimtis, Rangovas pateikia papildomų Darbų lokalinę sąmatą įkainiui-resursui ir lokalinę sąmatą su priskaitymais, sudarytą pagal 9.10.1 papunktyje nurodytus Darbų kainų nustatymo būdus. Jei Užsakovui įvertinus Rangovo pateiktus dokumentus pagal 5.10 punkto nuostatas Darbai pripažįstami papildomais Darbais, darbai įsigyjami Viešųjų pirkimų įstatymo nustatyta tvarka ir koreguojama Sutarties kaina (jei reikia).

10.3. Atliktų darbų aktai turi atitikti pagal Užsakovo nurodymą atliktus Darbų vykdymo pakeitimus.

10.4. Rangovo pasiūlyme įvardintos Darbų sudėtinės dalys (resursai, techninės specifikacijos ir pan.), kurios nedetalizuotos Techniniame projekte, gali būti keičiamos tik Užsakovo sutikimu tiek, kiek toks keitimas neprieštarauja Techninio projekto (jo techninių specifikacijų, aiškinamųjų raštų, brėžinių) sprendiniams. Tokie keitimai Pakeitimu nelaikomi.

10.5. Jeigu bet kuris statybos dalyvis Darbų vykdymo metu sužino apie Techninio projekto klaidą arba techninį trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti Pakeitimą. Techninio projekto klaida ar dokumento techninis trūkumas turi būti patvirtintas Techninį projektą rengusio projektuotojo.

10.6. [bookmark: _Hlk130377899][bookmark: _Hlk176774185]Jeigu Rangovas, vykdydamas Darbus, susiduria su nenumatytomis sąlygomis, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 3 darbo dienas nuo tada, kai apie įvykį arba aplinkybes tapo žinoma Rangovui arba jis turėjo būti apie tai sužinojęs, privalo pranešti Užsakovui oficialiu raštu, detaliai nurodydamas aplinkybes. Jeigu Rangovas, dėl šiame pranešime minimų priežasčių, gali uždelsti baigti Darbus laiku ir (arba) turi papildomų Išlaidų, tai Rangovas turi teisę reikalauti Darbų atlikimo termino pratęsimo ir tokių papildomų Išlaidų apmokėjimo. Apie nenumatytas aplinkybes nepranešus per šiame punkte nustatytą terminą, Rangovas praranda teisę į atlikimo termino pratęsimą ir papildomų išlaidų apmokėjimą, o Užsakovas turi būti atleistas nuo visų su minimu pranešimu susijusių įsipareigojimų.

11. DEFEKTAI IR GARANTIJOS

11.1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat, jei jie buvo Rangovo tyčia paslėpti, privalo apie juos raštu pranešti Rangovui.

11.2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis, išskyrus garantiją augalams, kurios sąlygos aprašytos 11.3 punkte. Rangovas garantinio laikotarpio metu privalo, Užsakovui pareikalavus, atsiųsti savo įgaliotą atstovą dalyvauti nustatant defektus, jų pašalinimo terminus ir pasirašyti defektinį aktą, kurio pagrindu atlikti visus defektų arba žalos ištaisymo Darbus. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama Darbų kokybe arba bet kurio Rangovo įsipareigojimo pagal Sutartį neįvykdymu. Jei garantinio laikotarpio metu Užsakovo, statinio naudotojo ir Rangovo atstovams tiriant defektus ir jų atsiradimo priežastis nustatoma, kad defektų atsiradimo priežastis yra netinkamas statinio eksploatavimas, Užsakovas neprivalo padengti Rangovo ar jo įgalioto atstovo patirtų transporto ir kitokių (jei tokių būtų) išlaidų. Kilus ginčui ir, Rangovui manant, kad defektai atsirado ne dėl jo kaltės, Rangovas privalo Užsakovui pateikti ekspertinį vertinimą/išvadą, kad defektai atsirado ne dėl Rangovo kaltės.

11.3. Garantinis terminas augalams – žoliniams augalams 1 metai, sumedėjusiems (medžiams ir krūmams) 2 metai nuo Darbų perdavimo-priėmimo akto pasirašymo dienos, išskyrus atvejus, kai Darbų perdavimo-priėmimo akte yra fiksuojami su augalais susiję defektai. Tokiu atveju, garantinis terminas augalams skaičiuojamas nuo defektų, nurodytų Darbų perdavimo-priėmimo akte ištaisymo ir Užsakovo informavimo apie tai raštu dienos. Informavimo diena laikoma iš Rangovo gauto rašto apie defektų pašalinimą Užsakovo dokumentų valdymo sistemoje registravimo dienos data. Garantiniu laikotarpiu neprigijusius ir defektuotus augalus turi atsodinti Rangovas iki Užsakovo nurodyto termino. Rangovui iki nurodyto termino neatsodinus augalų, Užsakovas gali augalų atsodinimą organizuoti ir atlikti pats, o patirtas išlaidas išskaičiuoti iš Rangovui mokėtinų sumų, sulaikytų lėšų, Sutarties įvykdymo užtikrinimo arba Garantinio laikotarpio prievolių įvykdymo užtikrinimo. *Punktas netaikomas kai projekte želdinių sodinimas nenumatomas

11.4. Rangovas per 5 darbo dienas nuo Darbų perdavimo statytojui (Užsakovui) dienos turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas Rangovo nemokumo ar bankroto atveju turi užtikrinti dėl Rangovų kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai statinio statybos (atliktų Darbų be projektavimo) kainos (su PVM).

12. SUTARTIES ESMINIS PAŽEIDIMAS IR NUTRAUKIMAS

12.1. Jeigu Darbų vykdymo sustabdymas, pagal Sutarties sąlygų 6.3. papunktį (išskyrus 5 dalį), trunka ilgiau nei 91 kalendorinę dieną, tai Rangovas gali reikalauti leidimo atnaujinti Darbų vykdymą. Jeigu per 21 kalendorinę dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos.

12.2. Jeigu pagal Sutarties 6.3. papunkčio 5 dalį Darbų vykdymas sustabdomas ne ilgiau nei vieneriems metams, tai nelaikoma Sutarties pažeidimu. Šiuo atveju Užsakovas nemokės Rangovui jokių kompensacijų ir neatlygins jokių išlaidų, o Rangovas nereikš Užsakovui jokių pretenzijų ir nereikalaus iš Užsakovo jokių kompensacijų ar nuostolių atlyginimo dėl Darbų nevykdymo konkrečiais metais. 

12.3. Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Statinio statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.

12.4. Užsakovas turi teisę bet kuriuo šiame punkte išvardintu atveju arba aplinkybėms, prieš 14 kalendorinių dienų apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų, jei Rangovas: 
12.4.1. nevykdo Sutarties sąlygų 12.3. papunktyje nurodytų Statinio statybos techninės priežiūros vadovo nurodymų ir dėl to Užsakovas iš esmės negauna Darbų rezultato, kokio tikėjosi, 
12.4.2. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Veiklų sąraše nurodytą grafiką ir tampa aišku, kad juos baigti iki Darbų atlikimo termino pabaigos neįmanoma.

12.5. Nutraukus Sutartį pagal 12.4. papunktį: 
12.5.1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos, ir
12.5.2. Užsakovas kartu su statinio techninės priežiūros vadovu turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties, ar baudą, prilygstančią 10 proc. nutraukimo dieną neatliktos Darbų dalies vertei. Jei pareiškiamas reikalavimas dėl nuostolių atlyginimo, bauda įskaitoma į nuostolius. Užsakovas, padaręs tokius atskaitymus, visą likusią Rangovui mokėtiną sumą privalo išmokėti Rangovui.

12.6. Užsakovas bet kada, nepriklausomai nuo Rangovo veiksmų, nesant finansavimo, turi teisę nutraukti Sutartį ne vėliau kaip prieš 14 kalendorinių dienų apie tai raštu pranešdamas Rangovui. Tokiu atveju Rangovui turi būti sumokėta už bet kurį iki Sutarties nutraukimo tinkamai atliktą Darbą pagal Sutartyje nustatytas kainas.

12.7. Rangovas gali bet kuriuo šiame punkte išvardintu atveju arba aplinkybėms, prieš 14 kalendorinių dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų: 
12.7.1. per 42 kalendorines dienas nuo Sutarties 9.8. papunktyje nurodyto termino pabaigos negauna viso apmokėjimo
12.7.2. Darbų vykdymo sustabdymas pagal Sutarties 12.1 papunktį trunka ilgiau nei 112 kalendorinių dienų; 
12.7.3. Bendras Darbų vykdymo sustabdymas trunka ilgiau nei pusė Darbų atlikimo termino ir ilgiau kaip 112 kalendorinių dienų.
Šalys sutaria, kad Technologinė (-s) pertrauka (-os) nelaikomos Darbų vykdymo sustabdymu.

12.8. Jeigu Sutartis nutraukiama pagal šios Sutarties 12.4. punktą arba jei Rangovas nutraukia Sutartį ne pagal 12.7. punkte nurodytas aplinkybes, Rangovas moka Užsakovui 5 proc. Sutarties kainos dydžio baudą ir atlygina Užsakovo nuostolius, susidariusius dėl sutarties nutraukimo.

12.9. Sutarties nutraukimo įsigaliojimo atveju pagal bet kurį Sutarties sąlygų punktą:
12.9.1. Rangovas per Užsakovo nurodytą terminą privalo įvykdyti Užsakovo nurodymus dėl turto, atliktų darbų išsaugojimo, statybvietės sutvarkymo, žmonių saugos priemonių įvykdymo bei pateikti visus dokumentus, susijusius su jo vykdytais Darbais.
12.9.2. Užsakovas kartu su statinio techninės priežiūros vadovu turi nustatyti likusias Rangovui mokėtinas sumas už tinkamai atliktus, bet neapmokėtus Darbus ir, Rangovui įvykdžius 12.9.1. punkto reikalavimus, už juos sumokėti. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu.  Užsakovas, padaręs tokius atskaitymus, visą likusią Rangovui mokėtiną sumą privalo išmokėti Rangovui.

12.10. Užsakovas, įspėjęs Rangovą prieš 14 kalendorinių dienų, gali vienašališkai nutraukti Sutartį ir kitais pagrindais nurodytais Lietuvos Respublikos viešųjų pirkimo įstatymo 90 straipsnio nuostatose.
12.11. Šalys šią Sutartį galį nutraukti ir abipusiu Šalių susitarimu. 

13. GINČAI

13.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais.

14. NENUGALIMA JĖGA

14.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

14.2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.

14.3. Sutartis baigiasi kitos Šalies reikalavimu, kai ją įvykdyti kitai Šaliai neįmanoma dėl nenugalimos jėgos (force majeure).

15. ASMENS DUOMENŲ TVARKYMAS

	15.1.  Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais. 


	15.2.  Kiekviena Šalis kitos Šalies pateiktus 15.1 punkte nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

15.3.  Kiekviena Šalis kitos Šalies pateiktus 15.1 punkte nurodytus asmens duomenis gali teikti  šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. Paslaugų teikėjas šios Sutarties 15.1 punkte nurodytus Užsakovo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui. 

15.4.  Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą. Pateikiama informacija turi apimti: kitos Šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 15.1 – 15.3 punktuose, ir pagal Bendrąjį duomenų apsaugos reglamentą (ES) 2016/679 turimas teises.



16. BAIGIAMOSIOS NUOSTATOS

16.1.   Sutartis įsigalioja ir yra laikoma sudaryta, kuomet ją pasirašo abiejų Šalių įgalioti atstovai ir  Užsakovas ją užregistruoja Užsakovo registre ( Sutarties  įregistravimo  diena Užsakovo registre  yra laikoma  sutarties įsigaliojimo  diena). Sutartis galioja iki visiško Sutartyje numatytų įsipareigojimų įvykdymo. Sutartis galioja iki visiško Sutartyje numatytų įsipareigojimų įvykdymo arba Sutarties nutraukimo dienos, bet ne ilgiau  nei 25 (dvidešimt penkis) mėnesius. 
16.2. Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu ( elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai.
16.3. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Sutarties pakeitimai yra neatskiriama Sutarties dalis.
16.4. Nutraukus Sutartį ar jai pasibaigus, lieka galioti šios Sutarties nuostatos, susijusios su ginčų nagrinėjimo tvarka, atsakomybe bei atsiskaitymais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad ši Sutartis būtų visiškai įvykdyta.

16.5. Prie Sutarties pridedama:
16.5.1.Pasiūlymas; 
16.5.2. Susitarimas (-ai) (jeigu yra);
16.5.3. Veiklų sąrašas;
16.5.4. Paprastojo remonto aprašas;
16.5.5. Tiekėjo specialistų ir asmenų, atsakingų už sutarties vykdymą, sąrašas.

     16.6. Asmenys atsakingi už šios sutarties įsipareigojimų tinkamą vykdymą:
     16.6.1. Užsakovas skiria už sutarties įsipareigojimų tinkamą vykdymą atsakingą asmenį: _____įrašyti asmens pareigas, vardą, pavardę   , tel. +370 _______________, el. paštas: _________________ .
     16.6.2. Rangovas skiria už sutarties įsipareigojimų tinkamą vykdymą atsakingą asmenį: _____įrašyti asmens pareigas, vardą, pavardę   , tel. +370 _______________, el. paštas: _________________ .

16.7. Sutartis pasirašoma elektroniniais parašais. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.

16.8. Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė.

ŠALIŲ JURIDINIAI ADRESAI, REKVIZITAI IR PARAŠAI

